PATVIRTINTA

Vilkaviškio r. Kybartų „Saulės“ progimnazijos

direktoriaus 2021 m. rugpjūčio 31 d.

įsakymu Nr. ĮV-44

**VILKAVIŠKIO R. KYBARTŲ „SAULĖS“ PROGIMNAZIJOS**

**OLWEUS PROGRAMOS KOKYBĖS UŽTIKRINIMO SISTEMOS (OPKUS)**

**PLANAS 2021–2022 M. M.**

**SITUACIJOS ANALIZĖ**

 2020–2021 m. m. mokėsi 388 mokiniai. Progimnazijoje dirbo 6 administracijos darbuotojai, 47 mokytojai, 5 pagalbos mokiniui specialistai: 3 mokytojo padėjėjai, logopedas (specialusis pedagogas), socialinis pedagogas, 24 aptarnaujančio personalo darbuotojų. Progimnazijoje mokėsi 29(22 mokiniams – pritaikyta programa, 5 – individualizuota programa ir 2 mokiniai turi judesio sutrikimą) mokiniai, turintys specialiųjų ugdymosi poreikių. Specialistai teikė pagalbą 84mokiniams. Nemokamą maitinimą gavo 135 mokiniai iš socialiai remiamų šeimų.

Visi progimnazijos darbuotojai rūpinasi, kad visi mokiniai jaustųsi saugiai. Progimnazija yra atvira bendruomenei, nuolat besimokanti, atvira naujovėms. Nuo 2015 m. rugsėjo 21 d. progimnazijoje pradėta vykdyti Olweus patyčių prevencijos programa, o nuo 2017 m. kovo 1 d. vykdoma Olweus programos kokybės užtikrinimo sistema, 2019 m. rugpjūčio 26 d. progimnazijai suteiktas sertifikuotas 2019–2020 m. m. Olweus mokyklos vardas. Remiantis 2020 m. lapkričio mėn. 12 d. OPPP kokybės užtikrinimo sistemos audito ataskaitomis ir priedu prie pažymėjimo Nr. OM9.2-45 progimnazijai 2020–2021 ir 2021–2022 mokslo metams suteiktas „Olweus mokyklos vardas“.

2020 m. tyrime dalyvavo apie 88% – tai 259 iš 296 mokinių, kurie mokosi 3–8 progimnazijos klasėse. Šių metų apklausos rezultatus nelyginame su praėjusių metų rezultatais dėl pasikeitusių mokymosi aplinkų, būdų ir t. t. Tyrimas atskleidė, kad patyčias 2–3 kartus per mėnesį patyrė 17% apklausoje dalyvavusių mokinių. Tyrime buvo paminėta, kad daugiausia patyčių patiria mergaitės klasėje be mokytojo, koridoriuose, kieme ir kitose vietose, o berniukai – koridoriuose, kieme, kitose vietose. MSG susirinkimų metu situacija aptarta, susitarta atkreipti didesnį dėmesį į mokinių elgesį koridoriuose ir kabinetuose. Pokalbių su mokiniais metu paaiškėjo, jog mokytojai prižiūri ir perspėja netinkamai besielgiančius

2020 m. lapkričio mėnesį prasidėjo nuotolinis mokymas(is). Mokiniai ir jų tėvai buvo supažindinti su elgesio taisyklėmis ir atsakomybėmis mokantis nuotoliniu būdu. Tėvams buvo pateiktos rekomendacijos kol vaikas mokosi namuose, kuriose yra priminimas apie saugaus elgesio internetinėje erdvėje reikalavimus, kvietimas bendradarbiauti dėl virtualių patyčių. Olweus klasių valandėlės, MSG susirinkimai, PPKK susitikimai vyko Zoom ir Teams platformose pagal OPKUS standarto reikalavimus. 2020 m. birželio mėnesį klasių kuratoriai pildė C2 atmintines, Tamo dienyne matyti, kad Olweus klasių valandėlės vyko pagal numatytus reikalavimus, klasių tėvų susirinkimų metu patyčių temomis taip pat buvo diskutuota. Visi progimnazijos mokytojai, personalo darbuotojai, mokiniai, jų tėvai supažindinti su Smurto prevencijos įgyvendinimo Kybartų „Saulės“ progimnazijoje tvarkos aprašu Nr.V1-72. Nuo 2020 m. lapkričio mėnesio 1–8 klasių progimnazistų srautai nuotoliniu būdu mokosi pagal sudarytą slenkantį grafiką. 1–8 klasių mokiniams, mokantis nuotoliniu būdu, Olweus klasių valandėlės vyksta Zoom ir / ar Teams platformose. MSG ir PPKK susirinkimai vyko Zoom ir/ar Teams platformose. Visos veiklos organizuojamos pagal OPKUS standarto reikalavimus

**PROGIMNAZIJOS ĮSIPAREIGOJIMAI OPPP**

Vilkaviškio r. Kybartų „Saulės“ progimnazija dirba vadovaudamasi Lietuvos Respublikos Švietimo įstatymu, Vilkaviškio r. Kybartų „Saulės“ progimnazijos nuostatais, strateginiu ir metiniu veiklos planu, vidaus darbo tvarkos taisyklėmis ir kitais teisės aktais. Siekiant sumažinti patyčių mąstą progimnazijoje vadovaujamasi Lietuvos Respublikos Vaiko teisių apsaugos pagrindų įstatymu, Vaiko gerovės komisijos metiniu darbo planu, Olweus programos standartu.

**Tikslas:**

1. Laikytis Olweus programos standarto reikalavimų, OPKUS plano, laiku pildyti reikalaujamus dokumentus.
2. Pagal galimybes sumažinti patyčių taškų skaičių progimnazijos teritorijoje.
3. Pastebėti, reaguoti ir užkirsti kelią kibernetinėms patyčioms.

**Uždaviniai:**

1.Užtikrinti visų progimnazijos darbuotojų aktyvų dalyvavimą kovoje su patyčiomis.

2. Užtikrinti tinkamą Olweus klasių valandėlių vedimą, konsultuoti klasių auklėtojus patyčių prevencijos, dokumentacijos pildymo klausimais. Klasių auklėtojai:

2.1. mokyti mokinius bendrauti ir bendradarbiauti, diegiant atsakomybę už savo veiksmus virtualioje erdvėje;

2.2. mokytis atpažinti kibernetines patyčias;

2.3. mokytis reaguoti ir užkirsti kelią kibernetinėms patyčioms

3. Apie patyčių prevencijos programą informuoti tėvus, įtraukti juos į bendrą veiklą ir siekti bendradarbiavimo su tėvais. Esant ekstremaliai situacijai, dalintis su tėvais specialistų parengtomis rekomendacijomis apie tai, kaip padėti sau ir vaikams ekstremalios situacijos laikotarpiu, medžiaga apie elektronines patyčias ir kt. Skatinti tėvus kalbėtis su vaikais apie saugų elgesį naudojantis internetu. Paaiškinti vaikams, kad, susidūrus su patyčiomis internetinėje erdvėje, jie privalo pranešti apie patyčias klasės auklėtojui ar kitam mokyklos darbuotojui.

4. Inicijuoti darbuotojus aktyviau pildyti patyčių registracijos žurnalą, taikyti „nuobaudų kopėtėles“, aptarti pastebėtas situacijas MSG susitikimuose, fiksuoti pastebėtus nukrypimus, esant ekstremaliai situacijai vietoje įprastų MSG susitikimų organizuoti virtualius kolegų susitikimus.

5. Stiprinti mokytojų budėjimą „karštuose taškuose“ (kieme, koridoriuose), esant reikalui, koreguoti budėjimo grafiką.

6. Koreguoti, tobulinti OPKUS veiklą, atsižvelgiant į programos instruktorės pastabas, pasiūlymus.

**VEIKLA**

**Užduočių, atsakomybių, laiko ribų, dokumentų šablonų ir procedūrų aprašas**

|  |  |  |  |  |  |
| --- | --- | --- | --- | --- | --- |
| **Eil. Nr** | **Numatomos veiklos** | **Data** | **Atsakingi asmenys** | **Pildymo forma** | **Kada užpildyti** |
|  | 2021–2022 m. m. OPKUS plano rengimas ir tvirtinimas. | Rugsėjis | Direktorius, PKKK | OPKUS kokybės planas  Direktoriaus įsakymas | Rugsėjis |
|  | Darbuotojų paskirstymas į mokymų ir supervizijų grupes (MSG) (išvykus arba atvykus naujiems darbuotojams) | Rugsėjis | Direktorius | Direktoriaus įsakymas | Rugsėjis |
|  | Du viso progimnazijos personalo susirinkimai, skirti apžvelgti ir aptarti pagrindines progimnazijos jau įgyvendintas ir numatytas patyčių prevencijos priemones. | Rugpjūtis  Birželis | OPKUS programos koordinatorius | C1, C4 | Iš karto, pasibaigus susirinkimui. |
|  | Mokymai naujiems programos nariams. | Pagal poreikį | OLWEUS instruktorius | R3 | Po mokymų |
|  | 5 MSG susirinkimai (kiekvienai grupei) | Spalis Gruodis Vasaris Balandis Birželis | MSG pirmininkai | R1 | Iš karto, pasibaigus susirinkimui. |
|  | Mokinių apklausa OLWEUS klausimynu. | Lapkritis | IT mokytoja  Klasių auklėtojai  OPKUS programos koordinatorius | C1 | Pasibaigus mokinių apklausai |
|  | Mokinių priežiūra per pertraukas kontaktinio mokymo metu bei virtualioje erdvėje, jei mokymas vyksta nuotoliniu būdu | Nuolat | Visi darbuotojai, kai mokymas kontaktinis. Klasių auklėtojai ir dalykų mokytojai tiek kontaktinio, tiek nuotolinio mokymo metu |  |  |
|  | Mokytojų pasitarimo metu aptarti mokinių priežiūros situaciją kontaktinio ir nuotolinio mokymo metu. | 1 kartą per pusmetį | Direktorius  OPKUS programos koordinatorius |  |  |
|  | Visiems darbuotojams aktyviai ir nuosekliai taikyti keturias patyčių prevencijos taisykles, skirtas visai progimnazijai. | Nuolat | Visi darbuotojai |  |  |
|  | Visiems darbuotojams susipažinti ir sugebėti taikyti OLWEUS programos procedūras sprendžiant patyčių atvejus. | Rugpjūtis | OPKUS programos koordinatorius |  |  |
|  | Klasės valandėlės. | 2 kartus per mėnesį | Klasių auklėtojai | R2 | Iš karto pasibaigus valandėlei |
|  | Olweus apklausos rezultatų aptarimas mokinių taryboje. Aptarti priežiūros pertraukų metu efektyvumą. | Vasaris  Gegužė | Gintaras Vencius, pavaduotojas ugdymui | R4 |  |
|  | Siekti, kad patyčių tema taptų įprastine pokalbių su progimnazistais tema. | Nuolat | Visi darbuotojai | C2 |  |
|  | Tėvų informavimas apie OPKUS Tamo dienyne ir internetinėje progimnazijos svetainėje. | Visus mokslo metus | OPKUS programos koordinatorius | Tamo dienynas | Visus mokslo metus |
|  | Kiekvienos klasės progimnazistų tėvų / globėjų informavimas apie progimnazijos veiklas prieš patyčias ir su jomis susijusių problemų sprendimą klasės tėvų susirinkime. | Mokslo metų eigoje | Klasės auklėtojai | C2 | Iš karto, pasibaigus susirinkimui. |
|  | PPKK susirinkimai. | Lapkritis  Gegužė | Direktorius  OPKUS programos koordinatorius | PPKK susirinkimo forma | Iš karto, pasibaigus susirinkimui. |
|  | Nukrypimų šalinimas. | Atsiradus nukrypimui | Direktorius | A1, A2 | Atsiradus nukrypimui |

Planas skelbiamas progimnazijos internetiniame puslapyje http://www.kybartupagmok.com

**\_\_\_\_\_\_\_\_\_\_\_\_\_\_\_\_\_\_\_\_\_\_\_**